
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-00538/2015-06
12.02.2016. године
Б е о г р а д
	



[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 12.02.2016. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да ДРЖАВНИ УНИВЕРЗИТЕТ У НОВОМ ПАЗАРУ са    седиштем у улици Вука Караџића б.б., НОВИ ПАЗАР, ПИБ: 104682222, Матични број: 17663640, испуњава прописане стандарде за акредитацију студијског програма  Основне академске студије - ЕКОНОМИЈА у оквиру поља друштвено-хуманистичких наука и то за 80 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ДРЖАВНИ УНИВЕРЗИТЕТ У НОВОМ ПАЗАРУ    са седиштем у улици Вука Караџића б.б., НОВИ ПАЗАР, је дана 20.04.2015. године поднела захтев за акредитацију студијског програма Основне академске студије - ЕКОНОМИЈА у оквиру поља друштвено-хуманистичких наука под бројем 612-00-00538/2015-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Студијски програм садржи све законом предвиђене елементе и има предвиђен број ЕСПБ. Предложени програм континуирано прати савремена достигнућа у области микро и макро анализе. Савремени наставни програм обезбеђује образовање економиста, стручњака за планирање и анализу комплексних привредних система, стручњаке за економску политику на нивоу појединих привредних грана, за консултантске послове у банкама осигуравајућим друштвима, пензионим фондовима, јавном сектору итд. Студијски програм Економија прати динамичне промене у окружењу, излазећи у сусрет потребама за новим компетенцијама, знањима и вештинама које се од економиста захтевају, у циљу успешног обављања послова у предузећима, јавним установама државним институцијама и сл. Студенти су у прилици да стекну темељна и целовита знања из области релевантних економских дисциплина. Студенти ће, завршетком студија у оквиру студијског програма Економија, моћи да се на квалитетан и компетентан начин укључе и дају пун допринос у истраживањима свих кључних сегмената пословања и развоја. Студијски програм има сврху да студенте припреми за даље образовање, али и да их припреми за комплексну економску праксу према стандардима који су у свету препознатљиви. 
Основни и парцијални циљеви студијског програма су јасно формулисани. Основни циљ је у складу са дефинисаном мисијом и у оквирима је Болоњског процеса. Парцијални циљеви фокусирани су на образовни аспект и усмерени су на стицање знања, компетенција итд. Публикација установе у електронском облику је прегледна и добро урађена. Овај програм обезбеђује студентима стицање одговарајућих компетенција у области економске анализе и политике, које омогућавају оспособљеност за аналитички рад у предузећима и финансијским институцијама, рад у консултантским кућама, рад на формулисању и вођењу пројеката у државној управи, рад на формулисању циљева и мера економске политике (на локалном и републичком нивоу), итд. Студенти који заврше студијски модул Економија биће оспособљени да обављају послове економисте-аналитичара у предузећима различитих привредних грана, јавног сектора, послове предвиђања макроекономских кретања, послове у банкама, осигуравајућим друштвима, органима државне управе и локалне самоуправе, удружењима итд
Структура курикулума обухвата распоред предмета по семестрима, фонд часова и број ЕСПБ. За сваки предмет је наведен предавач, препоручена литература, метод извођења наставе, начин провере и оцењивања знања. Посебно је добар избор литературе, који је савремен и обухвата водеће светске и домаће ауторе из одређених, а такође је у складу са горе наведеним компетенцијама и вештинама. У структури студијских програма правилно су заступљене различите групе предмета према препорученим процентима. Програм је целовит и свеобухватан и нуди најновија стручна сазнања. Студијски програм Економија је конципиран и усаглашен са основним савременим тенденцијама на другим универзитетима. Свестрано су изучена  досадашња искуства и пракса, најпре, факултета у Београду, Новом Саду, Нишу, Крагујевцу, затим искуства факултета у Сарајеву, Бања Луци, Загребу, Љубљани, Марибору, Скопљу, Прилепу, Братислави, Прагу, Кракову, Келну, Паризу, Никозији, Будимпешти и другим факултетима. Студијски програм је усаглашен са другим програмима на овој Установи. 
Број уписаних студената је усклађен са кадровским, просторним и техничко-технолошким потенцијалом установе. При упису се проверавају способности студената које одговарају карактеру студијског програма. Сваки предмет из студијског програма има јасан и објављен начин стицања поена. Укупан успех студената на предмету изражава се оценама од 5 (није положио), до 10 (одличан). Оцена студената је заснована на укупном броју поена које је студент стекао испуњавањем предиспитних обавеза и полагањем испита, а према квалитету стечених знања и вештина. Коначна оцена на испиту одређује се на основу укупног броја поена које је студент стекао испуњавањем предиспитних обавеза и полагањем испита. Процене предиспитних обавеза су за све предмете урађене по јединственој доктрини, с тим да наставник може моделирати начин процене студентског знања, али да је максимални број поена на предиспитним обавезама 45, а 55 поена студент стиче полагањем испита писмено/усмено. Сваки предмет из студијског програма има јасан и објављен начин стицања поена. 
Број наставника и сарадника је довољан да покрије укупан број часова наставе на студијском програму. Преко 70% часова активне наставе држе наставници са пуним радним временом. Задовољен је и захтева да од укупног броја наставника потребних за обављање наставе по годинама студија за студијски програм, најмање 50% наставника са стеченим научним називом доктора наука. Величина група за предавања и вежбе одговара Допуни стандарда за акредитацију студијских програма.
На Државном универзитету у Новом Пазару обезбеђени су простор и опрема за потребе студијског програма: 3 амфитеатара и 15 учионица, 3 рачунарске лабораторије са савременим радним окружењима и софтверским алатима, опрема потребна за савремен облик извођења наставе (преносиви рачунари и пројектори). Библиотека Државног универзитета у Новом Пазару обезбеђује одговарајућу литературу од домаћих и иностраних аутора, за потребе студијског програма Економија. Обезбеђен је простор за наставнике и сараднике.
Установа сачињава извештаје који су доступни јавности а који се односе на редовно контролисање квалитета студијског програма кроз унутрашњу и спољашњу проверу курикулума, наставе, наставног особља оцењивања и уџбеника. У контроли квалитета обезбеђена је активна и квалитетна улога студената.
Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа ДРЖАВНИ УНИВЕРЗИТЕТ У НОВОМ ПАЗАРУ за студијски програм  Основне академске студије - ЕКОНОМИЈА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.


Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ДРЖАВНИ УНИВЕРЗИТЕТ У НОВОМ ПАЗАРУ са седиштем у улици    Вука Караџића б.б., НОВИ ПАЗАР, ПИБ: 104682222, Матични број: 17663640, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма  Основне академске студије - ЕКОНОМИЈА у оквиру поља друштвено-хуманистичких наука и то за 80 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).

